cyanic-selkie/wikianc huggingface dataset:
Petter Tande
Aktiv
Under Ski-VM i 2005 i Oberstdorf gjekk Tande fyrsteetappen i langrennet for Noreg i lagtevlinga, og saman med Håvard Klemetsen, Magnus Moan og Kristian Hammer gjekk han Noreg inntil VM-gull. I dei individuelle tevlingane vart Tande nummer sju og ni. Året etter, under vinter-OL 2006 i Torino, tapte Tande kampen om bronsemedaljen i den fyrste kombinertøvinga med 0,1 sekunds margin mot landsmannen Moan.
Saman med Klemetsen, Espen Rian og Moan fekk Tande bronsemedaljar i lagtevlinga i ski-VM 2007 i Sapporo. Tande og Moan var med då det to år seinare på ny vart bronsemedalje for Noreg i verdsmeirsterskapen i Liberec, nye på laget var Mikko Kokslien og Jan Schmid.
Frå 6. januar til 9. mars 2008 deltok Tande i fire renn i verdscupen og vann alle. Sesongen samla kom han på andreplass i verdscupen, berre slått av Ronny Ackermann frå Tyskland.
Under vinter-OL 2010 i Vancouver vart Tande beste nordmann i halvprogrammet med ein sjetteplass. Vinteren 2011 gjekk han lei og la opp som kombinertrennar før sesongen var over.
Addlestone
Addlestone er ein by i Surrey i England, omtrent midtveges mellom Weybridge og Chertsey. Han er administrasjonssenter for distriktet Runnymede. Byen ligg nær kryss 11 på ringvegen M25, og har jernbanesambans til London frå Addlestone stasjon.
Historie
Namnet er av angelsaksisk opphav, og tyder truleg Attels dal, det vil seie ein dal som var eigedomen til ein person ved namn Attel. I 1241 nemnast staden som Attelsdene og i 1610 er han oppført på kartet til John Speede som Adleston.
Fram til jarnbana kom i 1848 var Addleston ikkje så mykje meir enn ei klynge småhus rundt The George, dei eldste vertshusa til byen. På grunn av nærleiken til Weykanalen frå det 1600-talet og Basingstokekanalen frå 1700-talet voks det fram noko industri der. Det viktigaste føretaket var Coxes Lock mølle, ei vassmølle som dreiv eit jernverk på 1700-talet.
I 1838 vart det bygd ei kyrkje i Addlestone, og i 1857 vart eit eige sokn oppretta. Det kom meir industri til byen, blant anna Louis Blériot sin flyfabrikk.
Trivia
I H.G. Wells-boka Klodenes krig landa det andre av ti romskip på Addlestone Golf Links.
Croach Oak er eit eiketre som står i Addlestone. Det blir sagt å vere eit av dei eldste i England. Treet var lengje kjent som Wycliffe's Oak, etter John Wyclif som skal ha halde preiker på staden, utan av det er kjent om han verkeleg gjorde det. I 1810 vart det sett opp eit gjerde rundt det, fordi lokale ungjenter reiv av bark for å lage ein kjærleiksdrykk og dermed nesten tok livet av treet.
Verdscupen i skiskyting 1996
Verdscupen i skiskyting 1996 tok til 7. desember 1995 og vart avslutta 17. mars 1996. Turneringa omfatta 14 individuelle tevlingar for begge kjønn. Renna fann stad i Östersund i Sverige, Oslo i Noreg, Antholz i Italia, Osrblie i Slovakia, Ruhpolding i Tyskland, Pokljuka i Slovenia og Hochfilzen i Austerrike
Dei mannlege utøvarane tevla i sju 20 km og like mange 10-kilometerar, òg kalla normalprogram og sprint. I tillegg vart det arrangert seks stafettar over 4 x 7,5 km og to mannskapstevlingar. Vladimir Dratsjov, som repersenterte Russland, vaann fem av renna og sigra med stor margin til andremann, Viktor Majgurov. Tyske Sven Fischer la beslag på tredjeplassen.
Dei kvinnelege utøvarane tevla i 15 km og 7,5 km, sju renn over kvar av distansane. Dessutan i seks stafettar over 4 x 7,5 km og to mannskapstevlingar. Franske Emmanuelle Claret gjekk til topps i turneringa, på dei neste plassane kom Uschi Disl og Petra Behle som begge representerte Tyskland.
Jevgenij Avertsjenko
Avertsjenko begynte proffkarrieren sin i 2001 i klubben Jesil-Bogatyr, som no heiter FK Qyzylzjar. I 2009 gjekk han over til Aqtöbe, som vart seriemeister i Kasahstan same året. Han debuterte på Kasakhstan sitt A-landslag 6. juni 2009 i ein kamp mot England.
Radiofrekvens
Radiofrekvens vert oppgjeve i hertz (Hz) (svingningar per sekund).
Det er vanleg å bruke følgjande gruppeinndeling:
Cordinibreen
Cordinibreen er ein brei isbre som drenerer området kring Mount Bailey og flyt mellom Lewis Point og James Nunatak til austkysten av Palmer Land. Han vart namngjeven av Advisory Committee on Antarctic Names etter den argentinske forskaren I. Rafael Cordini, som skreiv rappoartar om geologien og isen på Den antarktiske halvøya og Weddellhavet.
Tenoritt
Tenoritt fekk namn i 1841 etter den italienske botanikaren Michele Tenore (1780-1861).
Chamchamal
Chamchamal (kurdisk Çemçemall چه‌مچه‌ماڵ, arabisk جمجمال) er ein kurdisk by i Irakisk Kurdistan i Irak.
Byen ligg ein 30 minuttars køyretur frå Kirkuk og ein time vest for Sulaymaniyah. Folketalet var 58 000 i 2003. Nyare rapportar estimerer folketalet til å vere 250 000, inkludert 25 000 arabarar.
Svein L. Vold
Svein L. Vold var museumsstyrar ved De Heibergske Samlinger - Sogn Folkemuseum frå 1944 til 1981,  og vart i tillegg den første fylkeskonservatoren i Sogn og Fjordane i 1966.
Vold var fødd i Vik i Sogn. Han kom til Amla som assistent for Gert Falch Heiberg i 1937, og vart leiar av museet då Heiberg døydde i 1944. Svein Vold hadde ikkje formell utdanning utover Examen artium, som han tok på Voss landsgymnas i 1935, men skaffa seg omfattande kunnskapar om historie og folkeliv i Sogn, og om museumsdrift. Hans største bragd som museumsstyrar var å stå for flyttinga av De Heibergske Samlinger - Sogn Folkemuseum frå den opphavlege lokaliteten i Amla til Vestreim på Kaupangerskogen og gjera det til eit moderne museum. Det fysiske arbeidet med flyttnga tok til på 1970-talet. Eit stort friluftsmuseum vart opparbeidd, ei rekke antikvariske bygningar vart flytta, og i 1980 kunne museet flytta inn i stor, moderne utstillingsbygning. Som fylkeskonservator spelte Vold ei sentral rolle i etableringa av Kystmuseet i Sogn og Fjordane (i Florø) og i arbeidet med å verna det gamle klyngetunet på Otternes i Aurland.
Han fekk Kongens fortenstmedalje i gull i 1988.
Prelude av The Moody Blues
Spor 1-5 var tidlegare gjevne ut som singlar i 1967, før utgjevinga av albumet Days of Future Passed. Dei er dei første Moody Blues-utgjevingane med Justin Hayward og John Lodge. «A Simple Game» vart seinare ein liten hit for Four Tops. Spor 7-11 danna «+5»-delen på albumet Caught Live + 5 frå 1977. «Late Lament», som rundar av albumet, er Graeme Edge-diktet mot slutten av Days of Future Passed.
The Tale of Peter Rabbit
The Tale of Peter Rabbit er ei barnebok skriven og illustrert av Beatrix Potter og gjeven ut i 1901. Boka fortel soga om den livlege og ulydige kaninen Peter Rabbit som lurer seg inn i, og blir jaga rundt, grønsakhagen til Mr. McGregor. Han kjem seg unna og vendar heim til mora, som får han i seng. Soga blei skriven for fem år gamle Noel Moore, sonen til Potter si tidlegare guvernante Annie Carter Moore, i 1893. Ho blei revidert og trykt av Potter sjølv i 1901 etter å ha blitt avvist av fleire forlag. I 1902 gav Frederick Warne & Co. ut boka, som blei ein suksess. I åra som følgde kom det ut ei rekkje nye utgåver. Boka er blitt omsett til 36 språk, og med sal av 45 millionar eksemplar er ho ei av dei bestseljande bøkene i historia.
Sidan utgjevinga har boka vore knytt til mange ulike produkt for barn og vaksne, som leiker, dekketøy, mat, klede og filmar. Potter var ein av dei fyrste til å introdusera slike produkt då ho tok patent på ei Peter Rabbit-dokke i 1903, og følgde opp ganske snart med eit brettspel. Peter Rabbit er blitt verande populær blant barn i over eit hundreår, og booka er blitt gjeven ut i nye utgåver og forteljinga tolka i fjernsyn og film.
Handling
Soga tek for seg ein familie antropomorf kaninar. Kaninmora, som er enkje, åtvarer dei fire barna sine Flopsy, Mopsy, Cottontail, og Peter (den elste) om å ikkje gå inn i grønsakhagen til Mr. McGregor, fordi kona hans ein gong steikte far deira i ein pai etter at han gjekk inn dit. Trillingane Flopsy, Mopsy og Cottontail gjer som mora seier, og går i staden langs vegen for å plukka bjørnebær. Men Peter er ulydig og lurer seg inn i hagen for å eta grønsaker.
Peter et meir enn han burde, og får vondt i magen. Han går på leit etter litt persille for å bli betre, men blir sett avMr. McGregor. Han mister jakka og skorne sine medan han prøver å flykta. Han gøymer seg i ei vasskanne i eit skjul, men må rømma att når Mr. McGregor finn han, og går seg heilt vill. Etter å snika seg forbi ein katt ser Peter porten han kom inn i hagen gjennom og spring mot han. Han blir sett og jaga av Mr. McGregor att, men klarer å kravla ut under porten.
Peter kjem heim, men føler seg dårleg, og blir sendt i seng av mor si. Mora lurer på kleda hans er blitt av, og er irritert fordi dette er andre gongen på to veker at Peter har mista jakke og skor. Ho forstår at han er blitt sjuk av å ha ete i hagen til Mr McGregor. For å kurera mageverken hans gjev Mrs. Rabbit Peter kamillete i ei teskei. Småsystrene Flopsy, Mopsy og Cottontail får ein god kveldsmat med mjølk, brød og bjørnebær. Mr. McGregor bruker kleda Peter mista til fugleskremselet sitt.
Utgjevingsprosessen
Soga var inspirert av eit kjæledyr Potter hadde hatt tidlegare, som ho kalla Peter Piper. På 1890-talet sendte Potter illustrerte sogebrev til barna til den tidlegare guvernanta si, Annie Moore. I 1900 føreslo Moore at Potter kunne gje sogene ut som bøker. Potter likte ideen, og lånte breva, som familien Moore hadde teke god vare på. Ho valde ut eit brev frå september 1893 ho hadde skrive til fem år gamle Noel om ein kanin som heitte Peter. Ifølgje Potter-biografen Linda Lear var soga i det opphavlege brevet for kort, så Potter «la til litt tekst og laga nye svart-kvite illustrasjonar [...] og gjorde det meir spennande. Desse endringane saktna forteljinga, la til intrige, og gav ei større kjensle av at tida gjekk. Så kopierte ho forteljinga inn i ei skrivebok med stive permar, og måla eit farga tittelblad av Mrs Rabbit som gjev Peter kamillete».
Potter kalla boka si The Tale of Peter Rabbit and Mr. McGregor's Garden og sende henne til fleire forlag, men fekk henne i retur, også frå Frederick Warne & Co., som tidlegare hadde hatt noko interesse for kunsten hennar. Nokre forleggjarar ønskte ei kortare bok, andre ville ha ei som var lengre. Dei fleste ville også ha fargeillustrasjonar, som nyleg var blitt rimelege og populære. Avslaga var frustrerande for Potter, som visste nøyaktig korleis ho ville ha boka, og kor mykje ho skulle kosta. Ho hadde nytta mykje av formatet og stilen til Helen Bannerman si populære bok Little Black Sambo. Potter bestemte seg for å gje ut boka på eiga hand, og 16. desember 1901 var dei fyrste 250 eksemplara av den privat trykte The Tale of Peter Rabbit klare til å sendast til familie og vennar.
I 1901 sendte ein familieven av Potter, kannik Hardwicke Rawnsley, ein versjon av soga i sine eigne formanande vers i lag med Potter sine illustrasjonar og ein del av det reviderte manuskriptet hennar til Frederick Warne & Co. Warne avslo denne versjonen, men bad om å få sjå heile det reviderte manuskriptet til Potter. Warne meinte boka hadde vore betre med farga illustrasjonar, men Potter meinte at kanin-brunt og grønt ikkje var gode fargar for kolorerte bilde. Warne avslo boka, men opna for ei mogleg framtidig utgjeving.
Fylkesveg 843
Fylkesveg 843 finst i fleire fylke i Noreg:
The Tale of Peter Rabbit
Utgjevingsprosessen
Warne meinte fargeillustrasjonar gjennom heile boka ville vera betre, og føreslo å redusera talet på illustrasjonar frå 42 til 32. Sjølv om Potter fyrst var imot tanken på fargeillustrasjonar, gjekk ho etterkvart med på ideen og sendte Warne fleire fargeillustrasjonar, i lag med den privat trykte utgåva av boka. Warne sendte desse til barnebokillustratøren Leonard Leslie Brooke, som var imponert. Dette fall saman med eit kraftig oppsving i marknaden for små biletbøker.
Det fyrste opplaget blei selt ut, mellom anna til Sherlock Holmes-skaparen Arthur Conan Doyle, som fekk tak i ei bok til barna sine. Etter at det fyrste private oppplaget på 250 eksemplar var selt ut, blei det laga eit nytt med 200. I eit av eksemplara skreiv ho at hennar eigen kanin Peter var død.
Potter og Warne blei til slutt einige om eit fyrste opplag på 5000. Dei skreiv endeleg avtale i juni 1902. Potter var tett involvert i utgjevinga, og laga nye illustrasjonar der det var nødvendig, og småendringar i teksten og teiknsetjinga. Tekst og illustrasjonar blei sende til trykkaren Edmund Evans for xylografi-gravering, og ho gjekk gjennom prøvetrykka. Fyrsteopplaget av boka var blitt selt ut før utgjevingsdatoen i oktober 1902, og det blei raskt trykt nye. Ved slutten av året var det trykt 28 000 eksemplar av The Tale of Peter Rabbit. Eit år etter den fyrste kommersielle utgjevinga var det trykka 56 470 eksemplar.
Film
I 1938, kort tid etter suksessfilmen Snow White and the Seven Dwarfs, blei Walt Disney interessert i å laga ein animasjonsfilm som bygde på The Tale of Peter Rabbit. I eit brev til ein venn skreiv Potter at ho var imot planane til Disne, fordi "eg har ikkje så mykje håp for resultatet. Dei føreslår å bruka teiknefilmfigurar; det verkar som om ei rad figurar kan klemmast saman til å gje eit inntrykk av rørsle. Eg trur ikkje bilda ville bli tilfredsstillande ... eg bryr meg ikkje særleg mykje med det!"
I 1935 blei forteljinga laust fortolka i ein kortfilm av Merrie Melodies, Country Boy. Soga er ein del endra frå den til Potter, til dømes er etternamnet Rabbit endra til Cottontail, og Peter har to brør i staden for tre systrer. I 1971 var Peter Rabbit ein figur i ballettfilmen The Tales of Beatrix Potter. Seint i 1991 sendte HBO ei animert musikalsk fortolking, The Tale of Peter Rabbit, med Carol Burnett som forteljar. I 1992 blei det laga ein ny animasjon for BBC, The World of Peter Rabbit and Friends, i lag med The Tale of Benjamin Bunny. Peter Rabbit blei mykje omtalt i ein film om Beatrix Potter frå 2006, Miss Potter. I desember 2012 blei ein ny CGI-animert barne-TV-serie, Peter Rabbit, send på Nickelodeon, og heile serien byrja å sendast i februar 2013.
I februar 2018 kom det ut ein 3D live-action/CGI-animert spelefilm, Peter Rabbit, regissert av Will Gluck. James Corden, Daisy Ridley, Margot Robbie og Elizabeth Debicki var stemmeskodespelarar, medan live action-rollene blei spelte av Domhnall Gleeson, Rose Byrne og Sam Neill. I 2021 kom det ut ein oppfølgjar.
Mozjajsk
Mozjajsk (russisk Можа́йск) er ein by i Moskva oblast i Russland med om lag 30 000 innbyggjarar. Han ligg 110 km vest for Moskva, på den historiske vegen som fører til Smolensk og vidare til Polen.
Byen vart først nemnt i 1231 som tilhøyrande Tsjernigov. Seinare var han ei viktig festning for Smolensk-dynastiet. Byen vart erobra av Storfyrstedømet Moskva i 1303, men hadde i løpet av det neste hundreåret store problem med å forsvare han mot Algirdas av Litauen. Fyrstedømet vart vanlegvis heldt av ein yngre bror av den herskande storhertugen av Moskva, til praksisen vart droppa i 1493. Mozjajsk forsvarte framleis dei vestlege vegane inn mot Moskva under Napoelon sin invasjon av Russland og under den andre verdskrigen. Det store slaget ved Borodino i 1812 fann stad tolv kilometer frå byen.
Den første steinkatedralen vart bygt i byen sitt kreml tidleg på 1300-talet. I 1849 vart han plukka frå kvarandre stein for stein og så rekonstruert nøyaktig slik han tidlegare var. Ein større blodraud katedral i nygotisk stil vart fullført i 1814. Kyrkja til St. Joakim og Anna har bevart element frå tidleg 1400-talet. Eit anna viktig landemerke er Luzjetskijklosteret, grunnlagt i 1408 av St. Ferapont og gjenoppbygd i mustein på 1500-talet. Klosterkatedralen, bygt under Vasilij III sitt styre, var tidlegare kjend for sine fresker, tilskriven kretsen til Dionisij.
Fylkesveg 843 i Nordland
Fylkesveg 843 i Nordland går mellom Storeid og Gravdal i Vestvågøy kommune. Vegen er 7,8 km lang.
HMS Donovan
HMS Donovan er det niande studioalbumet til den skotske visesongaren Donovan. Det er et andre albumet til Donovan med barnemusikk, etter For Little Ones som var ein del av A Gift from a Flower to a Garden. HMS Donovan er det andre dobbeltalbumet hans og vart berre gjeven ut i Storbritannia, i juli 1971.
Historie
Donovan gifta seg med Linda Lawrence (ein gong kjærasten til Brian Jones) i oktober 1970. Då Linda vart gravid med det første barnet deira, starta han å arbeide med ei barneplate som inneheld innspelingar frå juli 1968 til 1971. Paul McCartney var med på nokre av innspelingane frå 1968 («Mr. Wind», «The Walrus and the Carpenter», «The Unicorn»), og det er piratkopiar der Donovan spelar desse songane med McCartney til stades. Ein demo av «Mr. Wind» vart spelt inn etter Barabajagal-innspelinga i eit lågare register og med andre stemmeeffektar. Den originale teksten til songen vart trykt på den britiske versjonen av Sunshine Superman, fire år før HMS Donovan kom ut.
HMS Donovan var hovudsakleg produsert av Donovan, men «Homesickness» var produsert av Mickie Most. «Homesickness» er den einaste elektriske rockesongane på albumet, som elles består av akustiske songar. Dei fleste av songane er klassiske dikt sett til melodi av Donovan. Mange av dikta var frå One Hundred Poems for Children samla av Herbert Strang (Clarendon Press, Oxford – 1925). Andre dikt kom frå Lewis Carroll sine Alice's Adventures in Wonderland og Through the Looking-Glass.
Trass i at albumet inneheldt den mindre hitten «Celia of the Seals», selde HMS Donovan dårleg og nådde ikkje lista i Storbritannia. Epic Records nekta å gje ut albumet i USA. Dette fekk Donovan til å slå seg saman med den gamle produsenten Mickie Most for å prøve å finne attende til hit-formelen på det neste albumet.
Etter albumet kom ut var Donovan involvert i to filmar. Først spelte han hovudrolla i Jacques Demy sin The Pied Piper i 1972. Han spelte òg inn musikk for Franco Zeffirelli-filmen Brother Sun, Sister Moon i 1972
Slaget ved Holowczyn
Slaget ved Holowczyn eller Golovtsjin vart utkjempa mellom ein russisk arme, leia av feltmarskalk Boris Sjeremetev, og ein svensk arme leia av Karl XII av Sverige, som berre var 26 år på denne tida. Trass i vanskelege naturleg hindringar og eit overlegent fiendtleg artilleri, klarte svenskane overraskande å slå den langt større russiske styrken. Visstnok var dette favorittsigeren til Karl.
Opptakt
Etter å ha teke seg av Sachsen-Polen var Karl klart for å ta seg av den gjenverande fienden i den store nordiske krigen: Russland. Den beste ruta inn i det sentrale russiske området var langs vasskiljet frå Grodno til Minsk og Smolensk. Frå der kunne ein nå Moskva utan å krysse store elvar. Karl valde i staden ei meir rettlinja og vanskelegare rute, over Berezina og Drut. Armeen vart flytta frå vinterleiren nær Radoszkowice i juni 1708, men flyttinga var prega av dårlege vegar og vêr.
Det uventa valet gjorde russarane usikre på kva intensjonane deira var. I tillegg var Peter I av Russland borte og feltmarskalk Boris Sjeremetev måtte konkurrere med rivalen Aleksander Mensjikov. Etter eit krigsråd, vart det valt å trekkje den russiske forsvarslinja ved Dnepr. I juni og juli vart armeen flytta stykkevis mot Vabitsj, ei myrlendt sideelv til Drut.
Hovudstyrken til den russiske armeen var stilt opp rundt landsbyen Vasilki, aust og på andre sida av Vabitsj for Holowczyn. Bruene over Vabitsj var forsterka med festningsverk og forsvart med artilleri. I sør hadde general Anikita Repnin stilt opp styrken sin og befesta stillinga si tre kilometer mot søraust. Mellom dei to befesta leirane låg myrlendt terreng som ikkje kunne forsterkast.
Svenskane hadde observert den russiske stillinga langs Vabitsj. Frå den 30. juni starta det svenske regimentet og bivuakkere på høgdene vest for Holowczyn. Karl og mannskapet hans merka seg ei opning i festningsverket og valde å planlegge eit åtak mot det området. Å krysse det myrlendte området mellom dei to russiske leiarane ville ikkje berre vere eit uventa trekk, men ville òg dele den fiendtlege styrken i to. For å sikre suksess skulle åtaket utførast i nattemørket.
Slaget
Ved midnatt den 4. juli starta svenskane å flytte seg stille mot elva. Infanteriet bar faskinar for kome seg over den vasstrukne jorda før dei kryssa Vabitsj på pontongbruer av ler. Kraftig regnvêr gjorde derimot pontongane for tunge til å bere, så dei vart liggande att. Kl. 0230 vart russarane alarmerte då det svenske artilleri byrja å bombardere dei frå andre sida av elva. Svenskane var avhengig av å få så mange soldatar som mogeleg over elva utan pontongane, før fienden nådde fram. Karl leia åtaket personleg, som han ofte gjorde, og vass i vatnet føre mennene sine. Etter store vanskar på den myrlendte breidda på andre sida, klarte dei å sette opp ei stilling. Samstundes vart det lagt ut faskinar på elvebreidda for å hjelpe kavaleriet over. Både ingeniørane og den svenske fortroppen byrja å verte mål for artiller til Repnin.
General Repning såg faren i den svenske kilen som var i ferd med å danne seg mellom dei to russiske stillingane, og gav mennene sine ordre om å bryte leir og dra nordover mot Sjeremetev. Fem svenske bataljonar kjempa hardt for å hindre dei to russiske regimenta frå å samlast. Då Sjeremetev høyrde lyden av slaget, sendte han forsterkingar mot stillinga til Repning, men no hadde svenskane store nok styrkar til å hindre forsterkningane i å nå fram. Sistnemnde vart tvungen til å gjere retrett austover og sørover. Det svenske kavaleriet hadde no følgd infanteriet over elva, og spreidde den russiske motparten mot sør.
Styrkane til Sjeremetev venta framleis på å krysse elva frå Holowczyn. Dei hadde vore klar til kamp i timar i tru om at åtaket på Repnin var eit skinnåtak og at den svenske hovudåtaket skulle kome frå Holowczyn. Til slutt tok Sjeremetev initiativet til eit åtak mot den nesten forsvarslause svenske leiren i vest. Meldinga om tilbakeslaget til Repnin nådde derimot Sjeremetev, og han valde å ikkje vente på eit svensk åtak bakfrå, men trekte seg heller attende mot Sheremetev took the initiative to attack the almost undefended Swedish camp to the west. However, when news of the Repnin's setback reached Sheremetev, he decided not to wait for a Swedish attack on his rear, but instead began retreating towards Sjklov ved Dnepr.
Etterverknad
Sigeren gav svenskane ei forsvarslinje langs Dnepr og området kring Mogilev kunne nyttast som base for operasjonane deira i felttoget mot Russland. Sidan så mange russiske soldatar klarte å rømme var sigeren derimot berre strategisk.
Papágou-Kholargós
Papágou-Kholargós (gresk Παπάγου-Χολαργός) er ein kommune i dei nordlege forstadane til Aten i Hellas. Kommunen inngår i byområdet til Aten, og høyrer administrativt til periferieininga Nord-Aten i periferien Attikí.
Administrativ inndeling
Kommunen vart danna i 2011 ved at ein slo saman dei tidlegare kommunane Dei to tidlegare kommunane er no kommunaleiningar.
Alfonso García Robles
Alfonso García Robles var ein meksikansk diplomat, politikar og vinnar av Nobels fredspris i 1982.
Fylkesveg 844 i Nordland
Fylkesveg 844 i Nordland går mellom Eltoftkrysset og Tangstadelva i Vestvågøy kommune. Vegen er 2,6 km lang.
Alfonso García Robles
Biografi
Alfonso García Robles voks opp i byen Zamora i delstaten Michoacán i Vest-Mexico. Han studerte jus ved Universidad Nacional Autónoma de México før han vart tilsett ved utanrikstenesta i Mexico i 1939. Her jobba han fram til 1946. I 1945 var han delegat for Mexico ved konferansen i San Fransisco som oppretta dei sameinte nasjonane. Frå 1946 - 1957 var han sjef for den politiske avdelinga i SN-sekretariatet, og etter dette vart han på nytt tilsett for utanrikstenesta.
Fylkesveg 844
Fylkesveg 844 finst i fleire fylke i Noreg:
Alfonso García Robles
Biografi
Frå 1962 - 1964 var han ambassadør for Brasil, og frå 1964 til 1970 var han statssekretær for utanriksdepartementet. Robles var ei av drivkreftene til Tlatelolco-traktaten, som vedtok at Latin-Amerika og Karibia skulle vera atomvåpenfri sone. Avtalen vart underskriven i 1967 og endeleg sett i verk i 1969.
Tetradymitt
Typelokaliteten er Zupkov (i Stredoslovenský kraj i Slovakia der vart rapportert i 1831. Det vart først funne i 1815 i Telemark i Noreg.
Valen kyrkje
Valen kyrkje er ei arbeidskyrkje frå 1978 i Kvinnherad kommune i Vestland.
Kyrkja er i tre og har kvadratisk grunnplan.
Djenné
Djenné har ein særmerkt moské bygd i 1906-1907 av leire. Saman med gamlebyen med nær 2000 leirhus som er tekne vare på, står moskéen på lista til UNESCO over natur- og kulturarv i verda.
Staden har hatt busetnad sidan 250 f.Kr. Sjølve byen vart grunnlagd i 765 og var ein viktig marknad for slavar og gull og eit sentrum for islamittisk lærdom. Byen vart hærteken av Sunni Ali og lagd under Songhairiket i 1473.
Croombreen
Croombreen er ein bratt, brei isbre som flyt til enden av Smithfjorden mellom Moe Point og Hughes forlandsbre, på austkysten av Palmer Land. Han vart kartlagt av US Geological Survey i 1974, og vart namngjeven av Advisory Committee on Antarctic Names etter John M. Croom, som var ein biolog i US Antarctic Research Program ved Palmer-stasjonen i 1968–69 og ein amerikansk utvekslingsforskar ved den sovjetiske Bellingshausen-stasjonen i 1970.
Danskar
Danskar er folk frå Danmark. I ulike samanhengar kan nemninga snevrast inn meir presist på ulike måtar: som innbyggjarane i Danmark, som danske statsborgarar eller meir breitt som personar som kjenner ei tilhøyrsle til dansk kultur. Ein meir omdiskutert nyare bruk av ordet er å bruka det for å berre visa til personar av dansk etnisk opphav, dvs. om personar med foreldre fødde i Danmark som danske statsborgarar.
Størstedelen av danskane bur i Danmark, men der finst òg eit dansk mindretal i Sør-Slesvig nord i Tyskland. I tillegg finst det store grupper folk som har dansk bakgrunn og i ulik grad kjenner seg som danskar fordi forfedrane deira utvandra frå Danmark, særleg i land som USA og Argentina.
Definisjon
Det finst fleire måtar å definera kva ein danske er, og tydinga har òg endra seg over tid. I dag kan omgrepet ha ei inkluderande og ei ekskluderande tyding. Ordet «danskar» kan definerast som:
Ein dansksinna sørslevigar, dvs. ein person frå det danske mindretalet i Sydslesvig, vil typisk bli oppfatta som ein danske etter den tredje definisjonen, men ikkje dei to første. Det omvende vil tilsvarande ofte vera tilfellet for ein hjemmetysker, dvs. ein person frå det tyske mindretalet i Sønderjylland.
Personar av dansk opphav
Nemninga «danske» kan òg definerast som å omfatta 'personar med dansk opphav' (òg kalla «personar av dansk herkomst») som definert av Danmarks Statistikk. Denne oppdelinga byggjer på statsborgarskapet og fødestaden til ein person sine foreldre, i staden for dei til personen sjølv. Denne definisjonen er kontroversiell. Språkbruken fekk særleg merksemd då Folketinget i februar 2017 med 55 stemmer mot 54 vedtok ei utsegn som sa at «''Folketinget konstaterer med bekymring, at der i dag er områder i Danmark, hvor andelen af indvandrere og efterkommere fra ikkevestlige lande er over 50 pct. Det er Folketingets opfattelse, at danskere ikke bør være i mindretal i boligområder i Danmark''.»
Bakgrunnen var at Danmarks Statistikk sidan 1991 hadde delt befolkninga i tre opphavsgrupper, nemleg personar av dansk opphav, innvandrarar og etterkomarar av innvandrarar. Ein person med dansk opphav blir definert som «en person - uanset fødested - der har mindst én forælder, der både er dansk statsborger og født i Danmark». Statsborgarskapet og fødestaden til personen sjølv er altså irrelevant for om han blir sett på som av dansk opphav. Oppdelinga blei vedteken som følgje av rapporten betænkning 1214-1991 med tittelen Bedre statistik om flyktninger og indvandrere, og blir i dag brukt i ei rekke samanhengar til statistisk bruk av offentlege institusjonar som Danmarks Statistikk og Integrasjonsministeriet. Danmarks Statistikk bruker ikkje sjølv nemninga «danskar» om gruppa med dansk opphav, men bruker normalt ordet «danskar» anten om danske statsborgarar eller om innbyggjarar i Danmark, avhengig av samanhengen.
Språk
Dei fleste danskar snakkar dansk, som er eit nordisk språk frå den indoeuropeiske språkfamilien. Det er nært i slekt med svensk og norsk, som er umiddelbart forståelege språk for ein dansktalande, og litt fjernare i slekt med dei vestnordiske språka islandsk og færøysk.
Personar av dansk avstamming i andre land
I mange land bur det folk som til ulike grader er bevisste om og til ulike høve markerer ei dansk avstamming. Dette kan vera personar i tradisjonelle utvandrarland som Nord- og Sør-Amerika, Australia og New Zealand, der utvandringa ofte fann stad for fleire generasjonar sidan, og personar som inntil nyleg har vore busette i Danmark og kanskje tenker på å venda tilbake til heimlandet etter utstasjonering eller liknande. Tabellen under viser ulike estimat på talet danskar i ei fleire land - tala er ikkje nødvendigvis samanliknbare. * Estimat over talet på danske utvandrarar fram til 1930
Religion
Størstedelen av dei religiøse danskane både i og utanfor Danmark er evangelisk-luthersk kristne. Det største trussamfunnet i Danmark er Folkekirken, som 74,3 % av den danske befolkninga i 2020 er medlemmer av. Den nest største religionen er islam. Ein rekna med at 4,4 % av befolkninga i 2020 er muslimar. Danmark blir likevel normal ikkje sett på som eit særleg religiøst land. Berre 17 % av danskane sa i ei meiningsmåling frå 2016 at religion spelte ei veldig viktig rolle i tilværet deira. I 2017 rekna 48 % av danskane seg som ikkje-truande.
Opp i flammer
Opp i flammer er ein science fiction-roman av den amerikanske forfattaren Suzanne Collins, og er den andre boka i Dødslekene trilogien. Som oppfølgjaren til 2008-bestseljaren Dødslekene, fortsetter historia om Katniss Everdeen og nasjonen av Panem. Etter hendingane i førre roman, har eit opprør mot den Capitol begynt, og Katniss og Peeta Mellark blir tvinga til å vende tilbake til arenaen i ei spesialutgåve av Dødslekene.
Dorking
Dorking er ein marknadsby i Surrey i England, omkring 40 km sør for London. Byen starta som ein kvilestad langs Stane Street, den romerske vegen mellom London og Chichester. Byen er mindre modernisert enn omkringliggande stader.
Rett nord for byen renn elva Mole gjennom ein dal med bratte sider i North Downs. På venstre breidd ligg Denbies vingard, som er den største vingarden i Storbritannia. På høgre breidd ligg Box Hill, som er rekna som ein stad av særskild vitskapleg interesse på grunn av dei mange sjeldne orkidétypane som veks der. Lenger nord ligg Norbury Park, og i denne parken finn ein Druids Grove, ein eikelund med eldgamle tre, nokre meir enn 1000 år gamle. Lord Nelson skal ha vore den siste natta si på land før slaga ved Trafalgar på Burford Bridge Hotel ved elva.
Santiago de Querétaro
Oaxaca er hovudstaden og den største byen i den meksikanske delstaten Querétaro. Byen hadde i 2010 rundt 804 663 innbyggjarar og arealet er på 759.9 km². Oaxaca vart grunnlagd i 1531. Han ligg ca. 213 nordvest for Mexico by.
Dorking
Sør for byen ligg Leith Hill, som òg blir ått av National Trust og er det høgaste punktet i det sørlege Englandet. Området rundt Leith Hill, som òg inkluderer Holmbury Hill, Pitch Hill og delar av North Downs kallast The Surrey Hills. Det er i ferd med å bli det mest populære staden i det sørlege England for terrengsykling.
I leirjord sør for byen vart det funne ein til då ukjend type dinosaur, Baronyx walkeri. Han levde av fisk, noko som kunne fastslåast sidan dei siste måltida hans låg fossilisert mellom ribbeina. Skjelettet er utstilt på Naturhistorisk museum i London.
I april kvart år vert Leith Hill musikkfestival halden, som er ein korfestival. Han vart starta av den engelske komponisten Ralph Vaughan Williams.
Det mest kjende bysbarnet er truleg skodespelaren Laurence Olivier.
«Slaga ved Dorking» er ikkje eit historisk slag, men ei novelle om eit fiktivt slag skildra av George Tomkyns Chesney i 1871.
Dag Fornæss
Dag Fornæss er ein norsk tidlegare skeiseløpar og fotballspelar frå Hamar. I 1969 vart han både norsk, europeisk og verds-meister på skeiser. Han forsvarte noregsmeistertittelen i 1970 og 1971 og tok sitt andre europeiske meisterskap i 1971. Fornæss representerte Hamar Idrettslag på skeisebanen og Skeid på fotballbanen. Matematikaren John Erik Fornæss er ein eldre bror.
Skøyter
I 1970 vart Fornæss norsk meister på ny, då etter å ha vunne begge dei lengste distansane. Under EM 1970 kjempa han ein drabeleg kamp om EM-tittelen mot nederlendaren Ard Schenk, og trass i at han gjekk ein framifrå 10 000 m som han vann på tida 15.42,9, mangla han 1,8 sekundar på å innhente Schenk sitt forsprang frå dei tre tidlegare distansane. I VM 1970 på Bislett stadion i Oslo enda Fornæss på femteplassen. År 1970 vart elles den aller fyrste noregsmeisterskapen i skeise-sprint avvikla. Magne Thomassen frå Trondheim vann på heimebane, føre nettopp Dag Fornæss som sigra på den fyrste 500-meteren.
Papirmasse
Papirmasse er råstoffet som vert nytta ved industriell produksjon av papir. Hovudsakleg vert papirmasse framstilt av trevirke, som i denne samanhengen vert kalla massevirke. Veden i lauvtre og bartre er hovudsakleg samansett av cellulosefiber som vert halde i hop av lignin, og papirmasse er frie cellulose-fibrar utblanda i vatn. Fibrane har slike eigenskapar at dei kan danne hydrogenbindingar, og med det verte til papir. I Noreg er det mest gran som vert nytta til papirmasse. Fibrar til papirmasse kan òg utvinnast av ferdiglaga papir som vert reinska for trykksverte og anna, altså ved å resirkulere avfallspapir. For å få særs kvitt papir, vert massen ofte bleika kjemisk.
Til finare papirkvalitetar, som til dømes papir til pengesetlar, vert dessutan ofte fibrar av bomull eller lin frå utbrukte klede og anna avfallstekstil nytta. Handteringa av slikt råstoff skil seg mykje frå korleis papirmasse elles vert produsert.
Dag Fornæss
Skøyter
Fornæss tok sin tredje strake NM-tittel i 1971 på Melløs stadion i Moss. Her vann han ein klar siger, som året før vart Roar Grønvold nummer to. Også under europameisterskapen i Heerenveen imponerte Fornæss, med klare sigrar på både 5 000 m og 1500 m slo han toaren Ard Schenk med godt over eitt tidspoeng. Distansiger på 500 m under VM i Göteborg borga for at Fornæss skulle ta tilbake VM-tittelen, men svakare løp i resten av meisterskapen gjorde at han enda på fjerdeplass, over fire tidspeong bak den suveren vinnaren, Ard Schenk.
I 1972 vart Fornæss nummer to i NM, slått av Roar Grønvold. Grønvold vart også beste nordmann under EM med sin andreplass, Fornæss vart nummer fem. Under sprint-NM slo Fornæss opp ein gammal lyskestrekk og fekk resten av sesongen nærast spolert. Han satsa mykje på å kome i form til OL i Sapporo, men vart berre nummer 13 på både 1500 m og 10 000 m. Det vart hans avskjed med skeiseidretten.
Ymse
Fornæss var aktiv fotballspelar på toppnivå for Skeid i 1970-72.
Papirmasse
Det finst fleire typar papirmasse lagd på ulikt vis. Mekaniske masser, som ofte vert kalla tremassar og nytta til framstilling av papir til avisar, blad, magasin og liknande, vert framstilt ved at fibrane i veden vert frigjorte ved at trestokkane (utan bark og bast) vert slipte til småflis mot slipeskiver som roterer med høg fart, og vatn vert tilsett. Ligninet i treverket hindrar fibrane i å svelle under produksjonen av papiret, så papiret vert etter måten svakt og stivt. På grunn av ligninet i papiret, gulnar papiret lett i solljos eller dagsljos.
Dag Fornæss
Ymse
Fornæss vart tildelt Morgenbladets Gullmedalje, Oscarstatuetten og Sportsjournalistenes statuett som «Årets idrettsnavn» i 1969.
Seven Wonders av Fleetwood Mac
«Seven Wonders» er ein song av Fleetwood Mac. Han vart gjeven ut som den andre singelen frå albumet Tango in the Night i 1987.
Papirmasse
Ved å varme opp flisa, vert celleveggane i veden mjuke, og fibrane frigjerast med mindre lignin og i auka lengd, såkalla termomekanisk masse. Kjemisk-mekanisk masse får ein ved at flisa vert sett inn med ei blanding av natriumsulfitt og lut før oppmalinga. Dette gjev høgare styrke på papiret, og vert nytta til papir til tapet, mjølkekartongar og slikt. Halvkjemiske papirmassar lagast ved å koke flis av lauvtre under trykk ved 180 °C i ca. 15 min i ei sulfittoppløysning. Kjemisk masse, som gjerne vert kalla cellulose, vert laga ved å koke massevirke i eit bad av kjemikaliar, slik at størsteparten av ligninet vert fjerna, medan fibrane held seg stort sett uskadde.
Seven Wonders av Fleetwood Mac
Stevie Nicks syng solovokal på denne songen, som vart skriven av Sandy Stewart med noko tekst av Stevie Nicks. Då Nicks lytta til ein demoversjon av av Stewart (som ikkje hadde skrive ned teksten), mistyda Nicks linja «All the way down you held the line» som «All the way down to Emmeline», som er kva ho song. Nicks la òg til eit utydelig ord, som høyres ut som «Sara» eller «Tara», mellom refrenga og versa. Ordet kan referere til Nicks-songen «Sara» på albumet Tusk frå 1978, eller ein annan Nicks-song på Tango in the Night, «Welcome to the Room... Sara». Teksten til sistnemnde inneheld ein referanse til Scarlett O'Hara og Tara, og Nicks har nytta namnet «Sara» fleire gonger tidlegare som eit pseudonym for seg sjølv. Somme fans har òg spekulert i om ho syng «Aaron». Tittelen på demoen til Sandy Stewart heitte visstnok «Aaron». Desse endringane, og andre endringar i teksten, gjorde at Nicks vart oppført som medlåtskrivar på songen.
Songen vart òg gjeven ut som ein 12-tommmarssingel, med ein lengre remix, ein dub-miks og ein instrumental, «Book of Miracles», som seinare vart songen «Juliet» på Nicks-albumet The Other Side of the Mirror i 1989. Ei avgrensa 12-tommars biletplate vart òg gjeve ut i Storbritannia.
I andre media
I 2009 sampla Pictureplane «Seven Wonders» i songen «Goth Star» på albumet Dark Rift. I 2013 sampla Classixx «Seven Wonders» i songen «Hanging Gardens» frå albumet med same namn. I sesongfinalen av American Horror Story: Coven, opna Nicks med ei framføring av songen. Dette gjorde at songen gjekk opp til 18. plassen på Billboard 'Digital Rock Songs'-lista med eit sal på 13 000.
Innhald
12" UK singel (Warner Bros. Records W8317T)
Snarum stavkyrkje
Snarum stavkyrkje i Modum låg på prestegarden sin grunn (gnr. 159). Jens Nilssøn (1595) omtalar soknet som anneks til Modum, altså Heggen. Stavkyrkja vart utvida til krosskyrkje med lafta tverrskip i 1663, og det går fram av ein synfaringsrapport frå 1689 at kyrkja hadde svalgangar. Stavkyrkja vart avløyst av ei tømmerkyrkje i 1702.
Gjenstandar frå stavkyrkja
Ein portal frå stavkyrkja stod ved inngangen til våpenhuset i kyrkja frå 1702 før han vart sendt inn til Oldsaksamlinga. På Drammens museum er det bevart ein døypefont i renessansestil (nr. 3008 i museet sitt system). Frå stavkyrkja er det òg bevart ei katekismetavle frå 1598.
Boka Fugl Føniks
Fugl Føniks (opphavleg tittel Mockingjay) er den tredje boka i Suzanne Collins trilogi Dødslekene.
Verdscupen i langrenn 1979/Menn
Verdscupen i langrenn for menn i 1979-sesongen omfatta 9 individuelle tevlingar og 4 stafettar. Tevlingane tok til 21. desember 1978 i og vart avslutta 10. mars 1979. Dei ni individuelle renna bestod av fire tevlingar over 15 kilometer, tre over 30 km og to 50-kilometerar. Renna fann stad i Telemark (2) i Wisconsin i USA, Kavgolovo i Sovjetunionen, Kastelruth i Italia, Reit im Winkl (2) i Vest-Tyskland, Le Brassus (2) i Sveits, Zakopane i Polen, Falun (2) i Sverige, Lahti i Finland og Oslo i Noreg.
Oddvar Brå frå Noreg vann tre individuelle tevlingar og fekk FIS-trofeet. Landsmannen Ove Aunli sigra i to tevlingar, medan Jevgenij Beljajev frå Sovjetunionen, Giulio Capitanio frå Italia, Sven-Åke Lundbäck frå Sverige og norske Lars Erik Eriksen vann kvar sitt verdscuprenn.
Sur La Mer
Sur La Mer (på sjøen) er det trettande studioalbumet til The Moody Blues, utgjeve i 1988. Det inneheld hitsingelen «I Know You're Out There Somewhere», ein oppfølgjar til hitten «Your Wildest Dreams» frå 1986. Mykje av musikken på albumet passar inn i «synthpop»-sjangeren, men er meir prega av rock og akustisk musikk enn føregjengaren.
Fløytisten og vokalisten Ray Thomas er ikkje med på albumet, men han vart framleis rekna som bandmedlem då albumet vart spelt inn.
Salslister
Album — Billboard (USA) Singlar — Billboard (USA)
Tetraedritt
Tetraedritt eller antimonfahlerts er eit kismineral av kopar, antimon og svovel med noko sølv.
Det vart først skildra i 1845 etter ein førekomst i Freiberg i Sachsen i Tyskland.
Det finst i Noreg sparsamt på fleire ertsførekomstar, mellom anna Kongsberg, Eidsvoll, Kviteseid i Telemark, Arendal og Sulitjelma, men i største mengder i Melandsfeltet på Hitra og Svenningdalen på Helgeland.
Fylkesveg 850
Fylkesveg 850 finst i fleire fylke i Noreg:
Near Sawrey og Far Sawrey
Near Sawrey og Far Sawrey er to nabolandsbyar i Furness i Cumbria nordvest i England. Dei ligg i Claife parish i Lake District, mellom innsjøane Esthwaite Water og Windermere. Dei ligg omlag 2 miles søraust for den noko større landsbyen Hawkshead. Begge landsbyane ligg langs vegen B5285, som går frå Hawkshead til vestkaien til Windermere Ferry, ei bilferje som går over Windermere 1 mi til austsida av landsbyane. Near Sawrey ligg ved breidda av Esthwaite Water, medan Far Sawrey ligg ved breidda av Windermere.
Landsbyane går minst tilbake til 1300-talet, då Near Sawrey er dokumentert som «Sourer» i 1336. Namnet kjem frå norrønt og tyder surt eller gjørmete land. Nament var blitt til «Narr Sawrey» på 1600-talet, noko som tyder på at Far Sawrey må ha eksistert på denne tida. I Near Sawrey ligg ein pub, medan Far Sawrey har soknekyrkja og eit hotell og pub. Ein landsbybutikk inneheldt postkontor fram til rundt 2003 og blei lagt ned rundt 2010.
Staden er kjend for tilknytinga si til Beatrix Potter. Ho vitja fyrst Near Sawrey på sommarferie med foreldra i 1896, og leigde huset Lakeland, som no er eit hotell. Seinare budde på Hill Top Farm i Near Sawrey, som ho kjøpte med inntektene frå The Tale of Peter Rabbit i 1896. Fleire stader i landsbyane blei nytta i biletbøkene hennar, som The Tale of Tom Kitten, The Fairy Caravan, The Pie and the Patty Pan og The Tale of Jemima Puddle-Duck. I 1913 flytta ho saman med ektemannen William Heelis til Castle Cottage på andre sida av vegen.
Det går stiar mellom ferja og huset til Beatrix Potter som i stor grad unngår bilvegar.
Hana kyrkje
Hana kyrkje er ei arbeidskyrkje frå 1997 i Sandnes kommune i Rogaland fylke. Den åttekanta kyrkja er teikna av arkitekt Kolbjørn Jensen ved Signatur arkitektur (seinare fusjonert med Link signatur). Kyrkja er utsmykka av Per Odd Aarrestad med m.a. glasmåleri frå golv til tak i fondveggen.
Ma`riyah
Ma`riyah eller Ma`riya (arabisk العيرية أو إمعيرية) er eit nabolag i underguvernementet Bariq i provinsen Asir i Saudi-Arabia. Han ligg i ei høgd på 379 moh and har kring 500 til 2 000 innbyggjarar.
Refúgio Emílio Goeldi
Refúgio Emílio Goeldi er ein brasiliansk sommarleir i Antarktis kalla opp etter den sveitsisk-brasilianske naturforskaren og zoologen Émil Goeldi. Han vart bygd i 1988 og ligg på Elefantøya i Sør-Shetlandsøyane i Antarktis.
Hytta kan ta imot seks forskarar i opp til 40 dagar og er både logistisk og administrativt avhengig av Comandante Ferraz-basen. I lag med hytta Refúgio Astrônomo Cruls på Nelson Island dannar dei grunnlaget for den brasilianske forskinga i Antarktis.
Defantbreen
Defantbreen er ein isbre som er 3,5 km brei ved munningen, og som flyt aust-søraust til vestsida av Violantefjorden, på austkysten av Palmer Land. Han vart oppdaga og fotografert frå lufta i desember 1940 av U.S. Antarctic Service. I løpet av 1947 breen vart fotografert frå lufta av medlemmar av Ronne antarktiske forskingsekspedisjon, medan Falkland Islands Dependencies Survey (FIDS) kartla han frå bakken. Han vart namngjeven av FIDS etter professor Albert Defant, ein tysk oseanograf (fødd austerriksk) som var direktør i Deutsches Hydrographisches Institut i 1927–46.
Borg i Lofoten
Borg er eit høvdingsete i Nordland frå vikingtida i Vestvågøy kommune i Nordland, på nordsida av Vestvågøya i Lofoten. Her grov nordiske arkeologar i 1980-åra ut spora og leivningane etter eit 83 meter langt hus (700 m2), det største huset som er kjent frå vikingtida. Huset har vore av tre, taket har vore halde oppe av to rader av stolper som har stått i jorda og markerte seg som stolpehol som gav arkeologane opplysningar om storleiken og forma på huset. På utsida av treveggane har det vore ein ekstra vegg av torv, 1,5 meter brei nedst. Huset har tent både som bustad, fjøs og gildehall. Det var delt i fem rom, fjøset og gildehallen låg i dei to største romma. I fjøset har det vore plass til 50 kyr. Vikingmuseet Lofotr held frå 1995 til i ein rekonstruksjon av vikingtidshuset, plassert litt høgare opp i terrenget enn der det opphavlege huset har stått. Ein har også funne gullgubbar.
Nede ved sjøen er det påvist tufter etter fleire store naust, det største 26 meter langt.
Borg merkjer seg også ut ved kvaliteten på dei funne gjenstandane. I gildehallen, som er den einaste kjente frå norsk vikingtid, er det funne gullgubbar, importert keramikk og eksklusivt glas. Det økonomiske overskotet på Borg skriv seg truleg frå handel med varer frå Nord-Noreg, som pelsverk og kvalrosstenner.
Dei arkeologiske utgravingane synte at det har vore eit lokalt religiøst og sosialt maktsentrum på Borg allereie i eldre jarnalder. Frå denne tida vart det funne eit felt med kokegropar (gropar i jorda der innpakka kjøt vart kokt ved å leggjast saman med oppvarma stein og verte overdekt med jord) som tyder på at folk har samla seg her til religiøse festar der dei gjorde ofringar til maktene og åt i lag. Spora og leivningane etter den eldste versjonen av høvdinghuset på staden er tidfesta til 500-talet e.Kr. Staden var altså etablert som eit sentrum då dette høvdinghuset vart bygd.
Det grunn til å rekne med at garden var eigd av ei velhavande og mektig høvdingætt då høvdinghuset vart ombygd og gjort lengre, som på grunnlag av funna er tidfesta til 700-talet. I gildehallen har høvdingen stått for gjestebod og blot (ofringar til guddommane), og hatt høvdingar frå ikringliggjande område og storbønder frå gardane i distriktet som gjester. For å knytte til seg trufaste medhjelparar og partnarar måtte høvdingen ikkje berre vere rik, men òg dele raust av sin rikdom. Han har inngått alliansar med andre mektige menn for å kunne halde seg ved makta, og kravd inn skatt i form av naturalia av dei folka han hadde under seg. Som motyting har han sytt for eit maktsystem som verna samfunnet, og elles organisert ymse fellestiltak til føremon for folket, mellom anna den offentlege dyrkinga av guddommane ved å stå for gjennomføringa av seremoniar av ulike slag. På dette viset samla han seg alliansepartnarar, makt og rikdom.
Fylkesveg 850 i Nordland
Fylkesveg 850 i Nordland er ein kort sambandsveg mellom europaveg 10 og Svolvær lufthamn, Helle. Vegen er 391 meter lang og har asfaltdekke.
Live in Japan: Spring Tour 1973
Live in Japan – Spring Tour 1973 er det tolvte albumet til den skotske visesongaren Donovan. Det vart berre gjeven ut i Japan (Epic ECPM 25) i 1973. Albumet har sidan aldri vorte gjeven ut i verken USA eller Storbritannia.
Kalar i Irak
Kalar (kurdisk که‌لار, Kelar) er ein by i Irak på vestbreidda av Sirwan (Diyala) i Sulaymaniyah guvernement. Han ligg aust for Kifri og vest for Kermanshah i Iran.